Mès, en arribar en canalet deth voraç Janot, arriu de beròi corrent qu’engendrèc er immortau Zèus, baishèren a Hectòr deth car e l’esposquèren era cara damb aigua: er eròi se remetec, guardèc entà naut, e botant-se de jolhs, li venguec un vomec de sang nera; dempús queiguec d’esquia, e era net escura caperèc es sòn uelhs, pr’amor qu’encara auie feble er esperit per çò deth patac recebut.